जनपद बहराइच में अवस्थित सातों विधानसभा निर्वाचन क्षेत्रों की चक्रवार मतगणना रिपोर्ट, मतगणना हाल/रिटर्निंग आफिसर की टेबल से प्राप्त कर मण्डी स्थल स्थित जिलाधिकारी/जिला निर्वाचन अधिकारी कैम्प कार्यालय पर उपलब्ध कराने के लिए विधानसभावार कर्मचारियों की तैनाती की गयी है। विधानसभा निर्वाचन क्षेत्र 282-बलहा (अ.जा.) के लिए रत्नेश मौर्या, लिपिक, कार्यालय बन्दोबस्त अधिकारी चकबन्दी बहराइच, 283-नानपारा के लिए मोहम्मद साजिद, रीडर, उपसंचालक चकबन्दी बहराइच, 284-मटेरा के लिए चक्रवर्ती उमेश आनन्द, स्टाम्प लिपिक कलेक्ट्रेट बहराइच, 285-महसी के लिए संजीव कुमार, रीडर, अपर जिलाधिकारी बहराइच, 286-बहराइच के लिए हरीश मिश्रा, सीलिंग सहायक, कलेक्ट्रेट बहराइच, 287-पयागपुर के लिए रामदीन, न्याय सहायक कलेक्ट्रेट बहराइच तथा 288-कैसरगंज के लिए कन्हैया लाल, लेखपाल सम्बद्ध, भूलेख कार्यालय कलेक्ट्रेट बहराइच को नियुक्त किया गया है।